Am Zyschig cha's daheim mängisch chli längwilig sy,  drum luegt me am Abe no schnäu im Grütli verby.  Dert hei sich du immer meh es paari troffe,  hei brichtet und glachet, u mängisch ou echly (ähem).  Doch vouer Tatedrang u Energie  Het's das allei nid chönne sy!  Wo Doris u Kusi hei ds Yverschtändnis gäh,  het me ds Grütli  hingerine afa usenanger näh  e Theke, e Bar u Miuch-Channe-Hocker,  u itz wird's hie hinge ersch richtig locker!    U so isch dr "Zyschtigs - Klub" gebore gsy,  doch mit sine Aktivitäte isch no lang nid verby!    Mi het du gfunge: "Wauh",  mir wohne im beschte Dorf im Ämmitau,  u für das de Wäseler wider einisch z'säge,  chäm es tolls Dorffescht doch wider mau ganz gläge!  Mi philosophiert u diskutiert u fingt sech bau mit em richtige Ton,  u  somit isch gebore ds Projekt "WaSensation":     WaSensation  D'Idee gfaut aune wunderbar,  mir mache es Dorffescht, das isch klar!  Doch bevor mir no im Früidestoumu tanze,  merke mir "da bruchts afe chli Finanze"!  Mi het ghirnet, gschtudiert u nachedänkt,  u schliesslech het üs d' EURO 08 uf 'ne Müglechkeit glänkt:  "Mo chönnt doch eifach probiere,  dene Lüt die Mätsche uf Grossliinwand z'präsentiere".    Euro 08  Es Feschtzäut uf em Parkplatz bim Grütli,  die chöme sicher cho luege, die Lütli!  Mit Euro - Bächer u Kusis Chuchi - Künscht  Überchunnt jede Gascht grad was är wünscht!    U si sy cho, die tröie Wase - Seele,  sig's wäge de Mätsche oder de trochene Kehle,  wäg' em Ässe oder für eifach zäme z'sy!-    Die EURO isch itz ou scho wider verby,  Mir hoffe, es sig e Hit für aui gsy!